Guvernul a aprobat subvenții mai mari pentru minoritățile naționale. UDMR primește cei mai mulți bani
Cu o majoritate parlamentară destul de șubredă și cu proiecte pe care PSD și PNL abia reușesc să le treacă în Parlament, Guvernul încearcă să țină aproape reprezentanții minorităților naționale prin subvențiile de la bugetul de stat. Recent, au fost aprobate sumele ce le vor reveni în acest an - peste 296 de milioane de lei, sumă mult mai mare față de anul trecut. UDMR primește, dintre toate organizațiile minorităților, cei mai mulți bani.